
MARTFŰ VÁROS ÖNKORMÁNYZATA

KÉPVISELŐ-TESTÜLETÉNEK

/2019. () önkormányzati rendelete

az önkormányzat 2019. évi költségvetésének megállapításáról

Martfű Város Önkormányzatának Képviselő-testülete az Alaptörvény 32. cikk (2) bekezdésében foglalt eredeti jogalkotói hatáskörében az Alaptörvény 32. cikk (1) bekezdés f) pontjában meghatározott feladatkörében eljárva az önkormányzat 2019. évi költségvetéséről az alábbi rendeletet alkotja:
1. Általános rendelkezések
1.§ A rendelet hatálya a Képviselő-testületre és szerveire, valamint az önkormányzat által irányított költségvetési szervekre terjed ki.
2.§ Martfű Város Önkormányzatánál az Önkormányzat, és irányítása alatt álló költségvetési szervek (továbbiakban: intézmények) az alábbi címet alkotják:

a) Marfű Város Önkormányzata
b) Martfűi Polgármesteri Hivatal
c) Játékvár Óvoda és Bölcsőde
d)  Martfű Városi Művelődési Központ és Könyvtár
e) Martfű Város Önkormányzata Gyermekjóléti és Szociális Szolgáltató Központ

2. A költségvetés főösszegei
3.§ (1) A Képviselő-testület Martfű Város Önkormányzata 2019. évi összevont költségvetésének kiadási és bevételi főösszegét 2 011 172 e Ft-ban
a)
tárgyévi költségvetési bevételeinek összegét
1 066 143 e Ft-ban

aa) működési célú bevételek
1 064 528 e Ft-ban

ab) felhalmozási célú bevételek
1 615 e Ft-ban

b) tárgyévi költségvetési kiadások összegét
2 004 829 e Ft-ban

ba) működési célú kiadások
1 372 539 e Ft-ban

bb) felhalmozási célú kiadások
632 290 e Ft-ban

c)
tárgyévi bevételek és a kiadások egyenlegét
- 938 686 e Ft-ban

ca) működési célú
- 308 011 e Ft-ban

cb) felhalmozási célú
- 630 675 e Ft-ban

d)
Finanszírozási műveletek bevételét
945 029 e Ft-ban


da) előző évi maradvány 
945 029 e Ft-ban

db) állami megelőlegezés
0 e Ft-ban
e)
Finanszírozási műveletek kiadását
6 343 e Ft-ban
f)
Finanszírozási műveletek egyenlegét
938 686 e Ft-ban
állapítja meg.
(2) Az (1) bekezdés c) pontjában szereplő költségvetési bevételek és a kiadások egyenlegének fedezete a 2018. évi maradvány.
(3) Az önkormányzati bevételi főösszeg forrásonkénti megbontását az 1. melléklet, az intézményenként részletezett bevételeket a 2. melléklet tartalmazza. 

(4) A Képviselő-testület a kiadások előirányzatait intézményenként előirányzat csoportok, kiemelt előirányzatok bontásban a 3. melléklet szerint hagyja jóvá.

(5) Az önkormányzat költségvetési létszámkeretét a Képviselő-testület a 3. mellékletben foglalt intézményi részletezés szerint 114 fő főállású, 4 fő pályázatból foglalkoztatott és 71 fő közfoglalkoztatott munkavállalóban állapítja meg.

(6) A Képviselő-testület az önkormányzati intézmények költségvetési támogatását 585 799 e Ft-ban határozza meg a 4. melléklet szerinti részletezettségben.
4.§ A Képviselő-testület az Önkormányzat 2019. évi költségvetési bevételeit és költségvetési kiadásait kötelező feladatok, önként vállalt feladatok szerinti bontásban az 5. melléklet szerint hagyja jóvá. 
5.§ A működési és felhalmozási célú bevételek és kiadások 2019. évi mérlegét a Képviselő-testület a 6. mellékletben részletezettek szerint fogadja el.
6.§ Martfű Város Önkormányzata saját bevételeinek részletezése az adósságot keletkeztető ügyletekből származó tárgyévi fizetési kötelezettség megállapításához, valamint az adósságot keletkeztető ügyletekből és kezességvállalásokból fennálló kötelezettségeit a 7. melléklet tartalmazza.
7.§ Az Önkormányzatnál 2019. évben megvalósuló európai forrásból finanszírozott programokat, projekteket a 8. melléklet tartalmazza.
8.§ A Képviselő-testület az önkormányzat felhalmozási jellegű kiadásait beruházási feladatonként és felújítási célonként a 9. mellékletben foglaltak szerint hagyja jóvá.
9.§ (1) Tájékoztató jelleggel a rendelet mellékletét képezi továbbá: 

a)  10. melléklet: a 2019. évi költségvetés számviteli mérlege,
b)  11. melléklet: az önkormányzat 2019. évi közvetett támogatásai,
c)  12. melléklet: a többéves elkötelezettséggel járó kiadásokról, 

d) 13. melléklet: a Martfű Város Önkormányzatának 2019. évi előirányzat-felhasználási ütemterve,

e)  14. melléklet: a Martfű Város Önkormányzatának 2019. évi pénzügyi likviditási ütemterve,
f)  15. melléklet: a település „Környezetvédelmi Alap” felhasználása,

g)  16. melléklet: az Önkormányzat költségvetési kiadásai,

h)  17. melléklet: Polgármesteri Hivatal kiadásai, 
i) 18. melléklet: Ünnep és esemény naptár kiadásai,
j) 19. melléklet: fedezettel nem rendelkező kiadások,
k) 20. melléklet: a költségvetési évet követő három év tervezett előirányzatainak keretszámai.
3. A gazdálkodás sajátos szabályai
10.§ A civil szervezetek támogatását 2 100 e Ft-ban, az egyéb nonprofit szervezetek támogatását 1 550 e Ft-ban, a sport támogatását a Képviselő-testület 14 000 e Ft-ban határozza meg, és felhatalmazza az Oktatási, Művelődési és Sport Bizottságot a felosztásra vonatkozó javaslat kidolgozására.
11.§ (1) Martfű Város Önkormányzata Képviselő-testületének a Helyi Vállalkozásfejlesztési Alapról szóló 1/2011. (I. 28.) önkormányzati rendelete 3. § (1) bekezdése alapján az Alap felhasználásáról év közben a Pénzügyi, Ügyrendi és Városfejlesztési Bizottság javaslatára a Képviselő-testület dönt. 

(2)  Helyi Vállalkozásfejlesztési Alap 2019. évi nyitó egyenlege 6 101 123 Ft.
12.§ (1) A Képviselő-testület Magyarország 2019. évi központi költségvetéséről szóló 2018. évi L. törvény 60. § (6) bekezdése alapján a köztisztviselők illetményalapját 2019. január 1-jétől 47.000,- Ft-ban, a felsőfokú és a középfokú iskolai végzettségű köztisztviselők illetménykiegészítését a közszolgálati tisztviselőkről szóló 2011. évi CXCIX törvény 132.§-a, valamint a 234.§ (3) c) és (4) bekezdése alapján egységesen 10%-ban határozza meg.
(2)  A Képviselő-testület a kérelmező köztisztviselők számára az éves költségvetés kiadási előirányzata terhére a jóváhagyott béralap 5 % -ig terjedő összeggel illetményelőleg keretet képez.

(3)  A Képviselő-testület a költségvetési szervnél foglalkoztatott köztisztviselők részére a Magyarország 2019. évi központi költségvetéséről szóló 2018. évi L. törvény 60. § (4) bekezdése szerinti Cafetéria juttatását, a 249/2012. (VII.31.) kormányrendelet 9. §-a figyelembevételével 200.000,- Ft összegben határozza meg. A keretösszeg tartalmazza a munkaadó által fizetendő járulék összegét.

13.§ Az év során keletkező szabad pénzeszközök az Önkormányzat bankszámláját vezető pénzintézeténél történő rövid lejáratú lekötéséről a polgármester dönt.

4. Önkormányzati tartalékok és előirányzatok módosítása
14.§ (1) A Képviselő-testület által jóváhagyott költségvetési létszámkeretek közötti átcsoportosítás a Polgármester előterjesztése alapján a Képviselő-testület hozzájárulásával történhet.

(2) Az intézmények előirányzaton felüli bevételének, illetve előző évi maradványának felhasználásáról a költségvetési szerv javaslatainak figyelembe vételével a Képviselő-testület dönt. 

A maradványból, illetve az előirányzat-maradványból a költségvetési szervet nem illeti meg:

a)  a végleges feladatelmaradás miatti összeg,

b)  meghatározott célra rendelkezésre bocsátott összegek,

c)  amelyet a tárgyévben év közben engedélyezett létszámnövekedéssel összefüggésben jóváhagyott előirányzat-növekedésből nem használt fel, a létszámfeltöltés teljes, vagy részleges elmaradása miatt, illetve azt nem használták fel,

d)  a gazdálkodási szabályok megsértéséből származó maradvány.

(3) Az önkormányzat és intézményeinek a bevételi többlet felhasználását, illetve a hiány pótlásának a módját a Képviselő-testület határozza meg. 
15.§ (1) A Képviselő-testület felhatalmazza a polgármestert
a) hogy az önkormányzat 2019. évi elemi költségvetésének, és a havi pénzforgalmi jelentéseknek a Magyar Államkincstárhoz történő benyújtásakor az egyezőségek érdekében a szükséges intézkedéseket megtegye.
b)  az önkormányzat többletbevételeinek erejéig bevételi és kiadási előirányzat biztosítására. 

c)  a kiadási előirányzatok közötti átcsoportosításra.

(2) A polgármester az (1) bekezdés szerinti előirányzat-módosításról, előirányzat átcsoportosításról szóló döntéséről a költségvetési rendelet soron következő módosítása alkalmával tájékoztatja a Képviselő-testületet.
16.§ (1) A költségvetési rendelet módosítására az Áht 34.§ (4) bekezdése alapján, valamint szükség szerint kerül sor.

(2) A polgármester az Önkormányzat várható bevételei, és az időszak elején rendelkezésre álló pénzkészlet együttes összegének alapulvételével a teljesíthető kiadásokról havi ütemezésű finanszírozási tervet készít a költségvetési rendelet elfogadásával egy időben, melyet minden előirányzat-módosítás alkalmával aktualizál. 

(3) A polgármester forrásfelhasználásról az általános tartalék előirányzat terhére évi 10 millió Ft mértékéig jogosult dönteni. Döntéséről a Képviselő-testületet a költségvetési rendelet soron következő módosítása alkalmával tájékoztatja. 
5. Intézmények előirányzatának módosítása
17.§ A harmadik negyedév után felül kell vizsgálni az intézmények működési kiadásainak teljesítését, különös tekintettel az áremelkedésekre és a jogszabályi módosításokból származó többletkiadásokra. Ennek megfelelően az intézménynek kezdeményeznie kell a szükséges előirányzat módosítást.

18. § Az intézmények a közhatalmi bevételek, intézményi működési bevételek és felhalmozási bevételek módosított előirányzatán felüli többletbevételüket a Képviselő-testület előzetes engedélyével használhatják fel. Az intézmények a többletbevétel felhasználására irányuló kérelmüket a polgármesterhez nyújtják be. A Képviselő-testület a többletbevétel felhasználásának engedélyezéséről a költségvetési rendelet módosítása során dönt.

19. § (1) Az intézmények a személyi juttatások előirányzatának átmeneti megtakarítása terhére tartós kötelezettséget nem vállalhatnak. A személyi juttatások előirányzata felett kötelezettségvállalási jogkörrel rendelkező intézmény vezetője – e jogkörében eljárva – a Képviselő-testület döntésével megvalósuló feladatváltozás miatt megüresedett álláshelyeket nem töltheti be, az ehhez kapcsolódóan jelentkező megtakarításokat még átmenetileg sem használhatja fel.

(2) Az intézmények a személyi juttatások, a munkaadókat terhelő járulékok és a szociális hozzájárulási adó előirányzatain jelentkező maradvány összegének más kiemelt előirányzatra való átcsoportosítását kezdeményezhetik, azonban a megtakarítások a hatályos jogszabályokat figyelembe véve csak együtt, egymással arányosan módosíthatóak.

20. § Minden olyan esetben, ahol a jogszabály nem alanyi jogon járó illetménypótlékról, illetménykiegészítésről és kereset-kiegészítésről, valamint juttatásokról rendelkezik, az intézmény vezetője annak megállapítása előtt – a fedezet biztosítása érdekében – köteles a polgármester előzetes hozzájárulását kérni. A képviselő-testület az átcsoportosítás fedezetét a költségvetés terhére biztosítja.
6. Záró rendelkezések
21.§ (1) Ez az önkormányzati rendelet kihirdetését követő napon lép hatályba.

(2) E rendelet rendelkezéseit 2019. január 1. napjától kell alkalmazni.

Dr. Papp Antal
Szász Éva
polgármester
jegyző

